Polisie móét plaasaanvalstatistiek bekendmaak, beslis hof | Maroela Media
Jongste Covid-19-statistieke bekendgemaak
Buurtwagte ervaar teenstand van SAPD
Mboweni se parlementêre gedrag lok skerp kritiek uit
Twee leeus uit wildreservaat in Zambië gesteel
Hof sê afsonderingsregulasies is 'ongeldig, ongrondwetlik'
Europese Unie kondig allemintige korona-hulppakket aan
Lesersbrief: 'n Oop Gesprek
Rasseharmonie in VSA tot breekpunt gedryf
Hoe sou Bokke in 1987 se Wêreldbekertoernooi gevaar het?
Video: Dr. Danny Titus tree af, só gegroet
Uitdrukking: Die nuutste snuffie
Oorsigresensie: Spanningsfiksie op sy beste
Vervolgverhaal: Roep van die uil (Hoofstuk 2)
Boek: Eisteddfod-pret 2
Akademia spog met kampus vir voltydse studie
ToekomsVenster: Pinkster se troos
Bittereinder van Brandvlei kies die soet in die lewe
Innibos gaan vandeesmaand digitaal voort
Die Heuwels op die kruin van Top-20
Pajama-uitdaging vir Jeugdag
Luister: Griekwagebed – Inkommers
Luister: Griekwagebed – Die dominee ennie syper
Wolkskool op radio: Kan almal wiskunde doen?
Polisie móét plaasaanvalstatistiek bekendmaak, beslis hof
Die hooggeregshof in Pretoria het Vrydag in AfriForum se guns beslis nadat die organisasie die Suid-Afrikaanse Polisiediens (SAPD) hof toe gesleep het oor hul weiering om die plaasaanvalstatistiek van 1990 tot 2015 bekend te maak.
Ernst Roets, adjunk uitvoerende hoof van AfriForum, het gesê die burgerregte-organisasie het in Mei 2015 'n formele versoek aan die voormalige nasionale polisiekommissaris, Riah Phiyega, gerig om die SAPD se volledige plaasmoordstatistiek vir die tydperk tussen 1990 en 2015 aan hulle bekend te maak.
Die aansoek is ingevolge die Wet op die Bevordering van Toegang tot Inligting gebring nadat die regering in 2007 bekend gemaak het geen verdere statistiek oor plaasmoorde sal ingesamel word nie. Phiyega het egter in Maart 2015 gesê die SAPD is nog al die tyd daarmee besig. Sy het beweer die syfers word om "operasionele redes" steeds bygehou, maar nie gepubliseer nie.
Regter Nicolene Janse van Nieuwenhuizen het Vrydag beslis die statistieke moet binne die volgende 30 dae aan AfriForum oorhandig word. Dit sluit die jaarlikse nasionale en provinsiale statistiek vir plaasmoorde en -aanvalle tussen 1990 en April 2015 in, asook die dokument waarin die metodologie vir die insameling en verwerking van die data uiteengesit word.
"Ons beskou die uitspraak as 'n reusedeurbraak in die stryd teen plaasmoorde," het Roets gesê. "Die polisie hou hierdie inligting by, maar weier sedert 2007 om dit aan die publiek bekend te maak. Uiteindelik gaan die publiek weet wat die polisie weet. Dit is egter tragies dat 'n mens tot in die hooggeregshof moes baklei om hierdie basiese inligting te bekom."
Roets het bygevoeg die publikasie van dié statistiek is die eerste stap om plaasmoorde amptelik te prioritiseer.
Akademia: ''n Verbintenis met die gemeenskap'
Pukke: Tydelike sluiting oor moontlike protesaksie
Wonder of hul die ware syfers bekend gaan maak…..GLO NIE……
Dit sal en kan nie die waresyfer wees nie want die mense wat die syfer moet bymekaarsit is nie geskool om dit te doen nie. Tweedens kan die polisie nie die syfer beken maak nie , aangesien hulle nie die inligting op hand het nie, is iewers op n ashoop uitgebrand Dit moet soos 'n K.P.I lyk. Hoeveel plaasmoorde was daar , arrestasies is gedoen, hoeveel plaasmoorde is gefyk voordat dit gebeur het en die % afgehandelde sake in watter bestek van tyd, en laaste maar nie die minste die strawwe wat toe gedien is. Hopeloos om te se glo… Lees meer »
Hoekom nou eers na paar jaar
En nou gaan hulle appelleer en daarna grondwethof toe as hulle op appel ook verloor. Ons het mos gesien met die Khampepe verslag het dit 12 jaar gevat, die "spy tapes" ook 'n paar jaar. Ek vra altyd waarom inligting weerhou as jy niks het om weg te steek nie?
Wel gedaan AfriForum!Wie betaal nou jul regs kostes?Dit moet sekerlik verhaal word van die polisie af ??Ek meen HULLE het veroorsaak dat daar 'n onnodige hofgeding was!Kap hulle!